Nåchdem de SPÖ im 1983ga Joa bai de Nazionalrådswåin d'absolute Meahaid faloan håd, is da Bruno Kreisky déswéng ois Kãnzla zruk dredn und håd a in Fuasiz fu da Boatai zruk glégt. Dafoa  håd a åwa nu duachgsézt, das auf sain Foaschlåg hî da Sinowatz Fredl sâi Nåchfoiga wiad. Sâi "Kronprinz", da Androsch Hannes, dén a dé Joa dafoa aigentli ois sain Nåchfoiga aufbaud håd, woa nemli duach faschidane Affean so ãbåzt, das dés kõa Opzion mea woa. Aussadem hãm si de zwoa foahea zschdridn ghåbt. Da Kreisky håd si auf dés aufi ins Brivatlém zruk zong und is Eanfoasizenda fu da SPÖ woan. Daném is a untam Willy Brandt nu Vize-Bresident fu da Sozialisdischn Intanazionaln gwén.